Аляксандр Генадзевіч Сялява

Аляксандр Сялява (нар. , ) — беларускі футбаліст, паўабаронца мінскага «Дынама» і нацыянальнай зборнай Беларусі.

 Клубная кар’ера 
Выхаванец бялыніцкай ДЮСШ, у юнацкім узросце гуляў за магілёўскае «Хімвалакно» і барысаўскі БАТЭ-РМ, вучыўся ў мінскім РВАР. Пазней апынуўся ў дублі барысаўскага БАТЭ, адкуль быў адлічаны ў пачатку 2009 года з-за медыцынскіх праблем. Паўторнае абследаванне праз паўтары гады праблем не выявіла. З 2010 года выступаў за «Клечаск», дзе быў адным з асноўных ігракоў.

У 2012 годзе перайшоў у «Тарпеда-БелАЗ», дзе спачатку гуляў за дубль. У сезоне 2013 замацаваўся ў аснове жодзінскага клуба на пазіцыі цэнтральнага паўабаронцы. Першую палову сезона 2014 прапусціў з-за траўмы, у верасні 2014 года вярнуўся на поле і зноў замацаваўся ў аснове. У студзені 2015 года падоўжыў кантракт з «Тарпеда-БелАЗ».

У канцы 2015 года цікавасць да Сялявы стаў праяўляць салігорскі «Шахцёр». У студзені 2016 года ён разам з Ігарам Бурко афіцыйна стаў іграком салігорскага клуба. Першую палову сезона 2016 прапусціў з-за траўмы, у ліпені вярнуўся ў строй і заваяваў месца ў асноўным складзе салігарчан. У снежні 2016 года падоўжыў кантракт з «Шахцёрам». У першай палове сезона 2017 у асноўным выхадзіў на замену, пазней замацаваўся ў стартавым складзе на пазіцыі апорнага паўабаронцы. У кастрычніку 2017 года стала вядома, што Сялява застанецца ў камандзе на наступны сезон.

У лістападзе 2018 года падпісаў новы кантракт з «Шахцёрам». У 2019—2020 гадах заставаўся трывалым іграком асновы, толькі ў другой палове 2020 года стаў радзей з’яўляцца на полі.

У снежні 2020 года па заканчэнні кантракта пакінуў «Шахцёр» і неўзабаве падпісаў пагадненне з мінскім «Дынама», дзе стаў адным з асноўных ігракоў каманды. У снежні 2021 года перайшоў у «Растоў». Пакінуў растоўскі клуб па заканчэнні кантракта ў чэрвені 2023 года.

У ліпені 2023 года зноў далучыўся да мінскага «Дынама». У студзені 2024 года падоўжыў кантракт са сталічным клубам.

 Міжнародная кар’ера 
У 2012 годзе быў упершыню выкліканы ў склад моладзевай зборнай Беларусі, але потым перастаў у яе трапляць. 14 жніўня 2013 года вярнуўся ў зборную ў матчы супраць Ісландыі, з таго часу трывала гуляў за моладзевую зборную, правёўшы да вясны 2014 года яшчэ чатыры матчы.

4 верасня 2020 года дэбютаваў у нацыянальнай зборнай Беларусі, адгуляўшы першы тайм у матчы Лігі нацый УЕФА супраць Албаніі (0:2).

 Дасягненні 
   Чэмпіён Беларусі (2): 2020, 2023
   Срэбраны прызёр чэмпіянату Беларусі (2): 2016, 2018
   Бронзавы прызёр чэмпіянату Беларусі (3): 2017, 2019, 2021
  Уладальнік Кубка Беларусі: 2019
  У спісе 22 найлепшых футбалістаў чэмпіянату Беларусі (2): 2021, 2023

 Статыстыка выступленняў 
СезонДывізіёнКлубКраінаМатчыГалы 2008  дубль  БАТЭ    18  3 2010  Д3  Клечаск    20  2 2011  Д2  Клечаск    24  3 2012  Д1  Тарпеда-БелАЗ    6  0 2013  Д1  Тарпеда-БелАЗ    29  3 2014  Д1  Тарпеда-БелАЗ    16  1 2015  Д1  Тарпеда-БелАЗ    22  0 2016  Д1  Шахцёр    14  0 2017  Д1  Шахцёр    23  1 2018  Д1  Шахцёр    25  0 2019  Д1  Шахцёр    29  0 2020  Д1  Шахцёр    22  0 2021  Д1  Дынама    27  0 2021/22 (2)  Д1  Растоў    7  0 2022/23  Д1  Растоў    12  1 2023 (2)  Д1  Дынама    14  0

 Крыніцы 

Катэгорыя:Футбалісты Беларусі
Катэгорыя:Ігракі зборнай Беларусі па футболе
Катэгорыя:Ігракі ФК БАТЭ
Катэгорыя:Ігракі ФК Клечаск
Катэгорыя:Ігракі ФК Тарпеда-БелАЗ
Катэгорыя:Ігракі ФК Шахцёр Салігорск
Катэгорыя:Ігракі ФК Дынама Мінск
Катэгорыя:Ігракі ФК Растоў